૧૬. વર્તમાનમાં જીવતાં શીખો. Move with the times. વિજ્ઞાનની નવીનવી શોધોને બિરદાવતાં શીખો. અનુકૂળતા હોય તો તેમાં રસ લઈ ઊંડા ઊતરો. આપણો જૂનો જમાનો જ સારો હતો તેવું માનવાને કોઈ કારણ નથી. વારેવારે આપણા કુટુંબીજનો તથા સ્નેહીઓને “અમારા જમાનામાં તો…” તેવું યાદ કરી તેમને બોર ન કરો. તેઓ માંગે તો જ સલાહ આપો. બિનજરૂરી ઘરની બધી વાતોને જાણવાની કોશિશ ન કરો. આપણા અનુભવના આધારે આપણી સુબુદ્ધિ વાપરી સાચી સલાહ આપી વેગળા થઈ જાવ. વાતને ચોળીને ચીકણી ન કરો. હવે ટાઈમ બદલાઈ ગયો છે. ઈચ્છા હોવા છતાં બધા ટાઈમ સ્પેર કરી શકતા નથી. સલાહ આપ્યા બાદ આપણી સલાહનો અમલ કરે કે ન કરે ચિંતા ન કરો. અમલ ન કરે અને કાંઈ ખોટું થઈ જાય તો મહેણાં ન મારો – પોતાની વાત અવગણવાથી કેવાં પરિણામ આવ્યાં તે તમો કહી ન બતાવો. તેને તેની જાતે જ ભાન થવા દો.